《和卷中韩子苍梅花三首》
宋代·苏籀

国香倾国色，天质殆天怜。
含笑冰崖侧，无言石濑溅。
湘娥愁暮倚，孙令馥终筵。
卜夜多松炬，玉容殊更妍。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。